王翠巖寫竹求詩
作者：趙孟堅
朝代：宋

paragraphs: 古畫畫物無定形，隨物賦形皆逼真。
其次祖述有師繩，如印印泥隨前人。
尚疑屋下重作屋，參以新意意乃足。
晉魏而來幾百年，羲獻斷絃誰解續。
何况高束李杜編，江湖競賣新詩讀。
願君種取渭川一千畝，飽飯逍遥步捫腹。
風晴烟雨盡入君心胸，吐出毫端自森肅。